Manickam Letchuman

Yang Berbahagia Dato' Manickam a/l Letchuman (Tamil: மாணிக்கம் லெட்சுமன்; lahir 30 November 1959) ialah seorang ahli politik Malaysia berketurunan India. Beliau ialah bekas Ahli Dewan Undangan Negeri Negeri Sembilan bagi DUN  dari 2013 hingga 2023. Beliau juga pernah dilantik sebagai Ahli Majlis Mesyuarat Kerajaan Negeri Sembilan pada 2013 hingga 2018.

Di peringkat parti politik, beliau merupakan Ketua MIC Bahagian Jempol dan menjadi Pengerusi MIC Negeri pada 2015-2018.

 Latar belakang 
Beliau dilahirkan pada 30 November 1959. Beliau mendapat pendidikan awal di SJK Tamil Ladang Blue Valley, Cameron Highlands (1966-1971) dan SMK Sultan Ahmad Shah, Tanah Rata, Cameron Highlands, Pahang (1972-1973). Kemudian beliau mendapat pendidikan tertinggi lulusan Sarjana Pendidikan (M.A) Sains Sosial (2004-2005) di Universiti Malaya (UM) selepas menamatkan pengajian dalam Diploma Pendidikan Bahasa Melayu (1986-1987) dan Ijazah Sarjana Muda Sastera bahasa Melayu dan bahasa Tamil (1982-1985) di universiti sama. 

 Kerjaya 
Beliau berkhidmat dalam dunia pendidikan bermula April 1987 hingga Mei 2013. Beliau memulakan kerjaya sebagai guru di Sekolah Menengah Kebangsaan (SMK) Datuk Mansor, Bahau kemudian menjadi guru penolong kanan kokurikulum di SMK Pasoh 2 (Felda) Simpang Pertang Jelebu (Januari 2003-Nov 2005) dan SMK Datuk Mansor Bahau (Ogos 2006–Mei 2013).

 Politik 
Manickam menyertai MIC melalui cawangan Jenjarom, Kuala Langat, pada 1979. Sejak itu, beliau memberikan khidmatnya kepada masyarakat India melalui MIC. Pada Oktober 2023, beliau telah meletakkan semua jawatannya dalam MIC dan keluar parti. Beliau menyertai Parti Islam Se-Malaysia (PAS) melalui Dewan Himpunan Pendukung PAS (DHPP) pada Julai 2024.

Manickam pernah menjadi Ahli Dewan Undangan Negeri Negeri Sembilan bagi DUN  dari 2013 hingga 2023 mewakili Barisan Nasional. Beliau dilantik sebagai Ahli Majlis Mesyuarat Kerajaan Negeri Sembilan pada 2013 hingga 2018 dengan mempengerusikan Jawatankuasa Bertindak Hal Ehwal Bertindak Perladangan, Sumber Manusia Dan Kampung Baru Negeri Sembilan.

 Pilihan raya 
+Dewan Undangan Negeri, Negeri Sembilan Percentage figures are calculated based on total turnout. Percentage figures based on total turnout. Results only available from the 2004 election. Percentage figures based on total turnout. Percentage figures based on total turnout.TahunDUNNamaUndiPerLawanUndiPerJumlah undiMajoritiTurun mengundi2013N07 Jeram Padang (MIC)5,69063.68% (PKR)2,99933.57%9,1852,69181.20%Zailani Zakaria (IND)2012.25%Mazavan Raman Nair (IND)450.50%2018Manickam Letchuman (MIC)3,70239.26%Surash Sreenivasan (IND)2,64028.00%9,8441,06279.80%S Musliadi Sabtu (PH-PKR)2,30224.41% (PAS)7858.33%

 Keluarga 
Manickam mendirikan rumah tangga dengan Vimala Vyapury Muniandy yang juga merupakan seorang pendidik.

 Anugerah dan pengiktirafan 


 link=https://en.wikipedia.org/wiki/File:MY-NEG_Meritorious_Service_Medal_-_PJK.svg|50x50px Pingat Jasa Kebaktian (PJK) (2006)
 link=https://en.wikipedia.org/wiki/File:MY-NEG_Medal_for_Outstanding_Public_Service_-_PMC.svg|50x50px Pingat Khidmat Cemerlang Masyarakat (PMC) (2011)
 link=https://en.wikipedia.org/wiki/File:Dato%E2%80%99_Paduka_Negeri_Sembilan.svg|50x50px Darjah Dato' Paduka Negeri Sembilan (D.P.N.S.) - Dato' (2015)

 Rujukan 

Kategori:Orang Malaysia berketurunan India
Kategori:Ahli politik Malaysia berketurunan India
Kategori:Anggota Parti Islam Se-Malaysia
Kategori:Bekas anggota Kongres India Malaysia
Kategori:Ahli Dewan Undangan Negeri Sembilan ke-13
Kategori:Ahli Dewan Undangan Negeri Sembilan ke-14
Kategori:Alumni Universiti Malaya